Cum să ai armonie în familie, între 4 pereţi. Ce sfaturi îți dau psihologii.
Atunci
când membrii unei familii stau în permanenţă împreună pot ajunge la conflict. Irina
a împărţit sarcini casnice soţului şi copiilor. Psihologii
vin cu sfaturi care să te ajute să reaprinzi flacăra dragostei din cuplu.
Irina Bradoș locuieşte cu soţul şi cei doi copii. Maia face lecţii pentru şcoală, iar Vlad desenează şi păstrează liniştea. Când cei doi nu îşi fac ordine în cameră, începe cearta. Uite ce povestește Irina: "Dacă soţul spală vase fără să riposteze, copiii îşi strâng jucăriile şi chiar mă ajută la pictat uneori. Eu, pe lângă treaba mea de zi cu zi, fac mâncare şi curat prin casă. Trebuie să ne înţelegem în continuare şi să fim optimişti că totul va fi bine“.Ca să faci faţă provocărilor trebuie să îţi
stabileşti un program zilnic."Gândiţi-vă de la început care e timpul dedicat fiecare activitaţi, prioritizaţi aceste activități, stabiliţi limite clare între spaţiile pe care le dedicăm fiecărei activităţi. Încadraţi în acest program şi un timp de relaxare. Ne ajută să gestionăm mai bine situaţiile prin care trecem“, îți recomandă psihologul Ana Maria Cazan. Poate și tu ai avut parte de conflicte din cauză că petreci tot timpul sub același acoperiș cu partenerul tău, în izolare. Pentru cei ca tine, psihologii au câteva sfaturi. Ca flacăra iubirii să rămână nestinsă, pregătiţi o cină romantică şi îmbrăcaţi-vă elegant, chiar dacă staţi doar în casă.